- Hindi News
- National
- रात को 10 बजे बाद डीजे बजाया तो कार्रवाई होटल, वाटिका, डीजे संचालकों को हिदायत
रात को 10 बजे बाद डीजे बजाया तो कार्रवाई होटल, वाटिका, डीजे संचालकों को हिदायत
भास्कर संवाददाता | चित्तौडगढ़
पुलिसने शुक्रवार को कोतवाली थाने में शहर के होटल-वाटिका, बैंड डीजे साउंड संचालकों की बैठक बुलाकर हिदायत दी कि रात 10 बजे बाद ध्वनि विस्तारक यंत्रों का उपयोग किया गया तो सख्त कानूनी कार्रवाई की जाएगी। साथ इन्हें अन्य नियमों की पालना के बारे में हिदायत दी गई।
मुख्यालय के डिप्टी गजेंद्रसिंह जोधा ने मीटिंग में कहा कि रात दस बजे बाद ध्वनि विस्तारक यंत्र खासकर डीजे साउंड बजाने पर कोर्ट की रोक है। इस पर डीजे साउंड संचालकों ने सहमति जताते हुए कहा कि हम भी नहीं चाहते कि रात दस बजे बाद साउंड बजाएं पर पार्टी वाले देर रात तक बजाने पर जिद करते हैं। इस बारे में बैंडबाजे साउंड वाले अपनी यूनियन की भी मीटिंग कर जल्द कड़ा फैसला करेंगे। डिप्टी जोधा ने होटल, धर्मशाला संचालकों को हिदायत दी की वह ठहरने वाले प्रत्येक सदस्य की आईडी ले, कि केवल एक मुखिया की। वाहन लेकर पहुंचने वाले कार चालक की भी आईडी चेक करें। वाहनों के नबंर का रिकार्ड रखे। होटलों के अंदर बाहर सीसीटीवी कैमरों से नजर रखे। बैठक में कोतवाली थानाधिकारी ओमप्रकाश सोलंकी ने होटल संचालकों को होटल कर्मचारियों की आईडी रखने पार्किंग में सिक्यूरिटी गार्ड रखने की हिदायत दी।
वाटिका वाले भी लगाएं सीसीटीवी कैमरे
डीएसपीजोधा ने होटल संचालकों के साथ वाटिका, गार्डन संचालकों से भी परिसर में उच्च क्वालिटी के कैमरे लगाने के निर्देश दिए। जिसमें सात दिन का बेकअप रखा जा सके। ताकि वहां शादी समारोह के दौरान उचक्कों संदिग्ध बच्चों द्वारा की जाने वाली चोरी की वारदातों की रोकथाम हो सके। वाटिका संचालकों को बिजली की वायरिंग को दुरस्त करने के भी निर्देश दिए। संदिग्ध नजर आने पर पुलिस को सूचना देने को कहा।
परीक्षाएं शुरू होने शादियां थमने पर याद आया कानून
बैठकमें संचालकों की तत्काल रजामंदी से साफ हो गया कि यदि पुलिस-प्रशासन सख्ती से कहता तो रात 10 बजे बाद तेज आवाज पर साउंड बजाने पर पहले ही रोक लग जाती। माध्यमिक शिक्षा बोर्ड की परीक्षाएं शुरू हुए दो दिन हो गए और होलाष्टक लगने से फिलहाल शादियों का सीजन भी थम गया। तब जाकर प्रशासन को इस कानून की पालना कराने की याद आई। जबकि आसपास के कई दिन से परीक्षा की तैयारी में जुटे विद्यार्थी सहित आमजन देर रात तक ध्वनि प्रसारण से काफी परेशान रहे।
चित्तौड़गढ़. काेतवाली में शुक्रवार को होटल-वाटिका संचालकों की बैठक लेत डीएसपी जोधा।
tgl_Latn sot_Latn hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva awa_Deva